stanford-oval/wikipedia huggingface dataset:
רבאט אל-מנצורי

הרבאט מבפנים - מועדון חברתי לנוער מהקהילה האפריקאית
מפת הרובע המוסלמי
רבאט אל-מנצורי הוא מבנה גדול ברובע המוסלמי בעיר העתיקה בירושלים.
המבנה ממוקם ממערב להר הבית, בסמוך לשער המשגיח, ברחוב עלאא' א-דין (מצידו הדרומי). עלאא' א-דין, שהיה "המשגיח על ההקדשים" בראשית התקופה הממלוכית (בין השנים 1260 ל-1284), הקים את המבנה כאכסניה לעולי רגל מוסלמים עניים שהחלו להגיע לירושלים באותה תקופה. האכסניה נחנכה ב-1281, הוקדשה לסולטאן אל-מאלכ אל-מנצור סייף א-דין קלאון ולכן נקראה "אל מנצורי". עלאא א-דין עצמו קבור מצידו הצפוני של הרחוב, באכסניית אל-בציר שהוקמה ב-1267.
המבנה, ככל אכסניה ממלוכית, היה בנוי בתבנית ריבוע של חדרים בגודל קבוע שנפתחו אל חצר פנימית קטורה (כלומר ללא גג). הכניסה למבנה הייתה דרך מקשת (מבנה בצורת קשת) מעוטר, שבשני צדדיו ספסלי ישיבה מאבן ("מצטבא"), כנהוג באדריכלות הממלוכית. מימין ומשמאל לכניסה היו מחסנים ואורוות. יוסף דרורי מציין שהמיקום היה סמוך לביתו הרשמי של המפקח, דבר שהקנה לו חשיבות ויוקרה בד-בבד עם אפשרות נוחה עבור השלטונות לפקוח עין על הנוכחים וגם לשמור על ביטחונם.
באזור החלה להתגבש קהילה של צאצאי עבדים, חיילים ושומרי וקף שהובאו ממדינות אפריקה כסודאן, צ'אד וניז'ר שהתגוררו במבנה האכסניה ובמבנים שנבנו בסמוך אליו, על גגו ובתוך חצרו ועל ידי כך שינו את תבניתו המקורית.
בראשית התקופה העות'מאנית שימש המבנה כקסרקטין לחיילים (שחלקם הביאו את משפחותיהם, כאמור, והתגוררו במקום) ולאחר מכן, ובייחוד במאה ה-19 שימש כבית סוהר מרכזי לרוצחים ונאשמים בפשעים פליליים חמורים, בית הסוהר לנידונים למוות שכן מצידו השני של הרחוב ונקרא חבס א-דם.
בשלב מסוים לאחר תום השלטון העותמאני ננטש המבנה והתדרדר במהלך השנים עד כדי סכנת התמוטטות. עם זאת שימש למגורי משפחות דלות ממוצא אפריקאי. רק בשנות ה-90 גייס הווקף כספים לשם שיפוץ המבנים ההיסטוריים סביב הר הבית ושיפץ את המבנה. בשנת 1993 נפתח בחלק מהמבנה ששוקם (האורוות העתיקות) מועדון קהילתי חברתי עבור בני הקהילה האפריקאית ברובע המוסלמי. במועדון מתקיימת פעילויות עבור ילדים ונוער שנשרו ממסגרות חינוכיות ופעילויות הכשרה מקצועית לנשים. הפעילות נעשית ברובה בהתנדבות על ידי עובדים סוציאליים ופעילים בתחום הטיפול באמנויות. בין החוגים המוצעים חינם חוגי ספורט ומחשבים במטרה שהצעירים לא יסתובבו ברחובות הרובע ולא יתדרדרו לפשיעה. המועדון נתמך על ידי ארגונים הומניטריים שונים וכספי תרומות.
לקריאה נוספת

יוסף דרורי, ירושלים בתקופה הממלוכית, בתוך: אלי שילר (עורך), תולדות ירושלים מחורבן בית שני ועד לתקופה העות'מאנית, אריאל 83-84, 1992. עמוד 175.
רשות העתיקות: Jerusalem, al-Rabat al-Mansouri
| --- | --- |
הכניסה לרבאט ב-2008.: הכניסה לבית הסוהר במאה ה-19.
| --- | --- |
בקרת זהויות :  NLI: 987010400063405171 
| אתרי הרובע המוסלמי |
| --- | --- | --- |
| שכונות | באב אל חוטה |  |
| רחובות ושערים | שער האריות • שער הפרחים • שער שכם • הקארדו (ירושלים) • רחוב השלשלת • ויה דולורוזה (רחוב) • רחוב הגיא • רחוב שער האריות • שער השלשלת • שער הכותנה • שער הברזל |  |
| אתרים ארכיאולגיים | מערת צדקיהו • בריכת הסטרותיון • קשת וילסון • מנהרות הכותל • שער וורן • בריכות הצאן |  |
| אתרים מוסלמיים | רבאט אל-מנצורי • מסגד הצריח האדום • רבאט אל-בציר • ספריית ח'אלדיה • ספריית אל-בודיירי • אל-מדרסה א-תנכיזיה |  |
| אתרים נוצריים | ויה דולורוזה • קפלת ההלקאה • קפלת ההרשעה וכפיית הצלב • מנזר האחיות ציון (העיר העתיקה) • כנסיית סנטה אנה • האכסניה האוסטרית • אכסניית סנט פאולוס • כנסיית גבירתנו הדואבת |  |
| אתרים יהודיים | הכותל הקטן • ישיבת עטרת ירושלים • בית המערבים • ישיבת אדרת אליהו • ישיבת שובו בנים • בית הכנסת ע"ש הרב גץ • בית הכנסת אוהל יצחק • ישיבת חיי עולם • ישיבת תורת חיים • בית הכנסת ציון המצוינת |  |
| מבני מגורים יהודיים | חצר רייסין • חצר גליציה • בית המערבים • מתחם שער הפרחים • בית ויטנברג • בית הצלם • חצר ראנד • בית חזון • בית דנון • חצר דיסקין |  |
| שונות | מוזיאון הכיכר הרומית • שוק הכותנה |  |
קורט סמואל וייל

| --- | --- |

קורט וייל בהופעה ב-2011
 לידה:  3 בינואר 1980 (בן 44) פילדלפיה, פנסילבניה
 מוקד פעילות:  ארצות הברית 
 תקופת הפעילות:  מ-2003
 מקום לימודים:  תיכון פן ווד 
 עיסוק:  מוזיקאי
 סוגה:  מוזיקת לו-פיי, אינדי פולק, אינדי רוק
 שפה מועדפת:  אנגלית 
 כלי נגינה:  גיטרה, בנג'ו, חצוצרה, כלי מקלדת
 חברת תקליטים:  Matador Records
 www.kurtvile.com
 פרופיל ב-IMDb
 
קורט סמואל וייל (אנגלית: Kurt Samuel Vile; נולד ב-3 בינואר 1980) הוא מוזיקאי אמריקאי הידוע בשל קטעי הסולו שלו וחברותו לשעבר בלהקת האינדי רוק The War on Drugs. הן בהקלטות סטודיו והן במהלך הופעות חיות מתלווה אל וייל להקת הגיבוי שלו, The Violators, שכוללת את ג'ס טרבוויץ' ורוב לאקסו (כל אחד מהם מנגן בכמה כלי נגינה) ואת וינס נודו (מתופף).
וייל, שהושפע בתחילת דרכו מאמנים כמו פייבמנט, ברוס ספרינגסטין, ניל יאנג, טום פטי וג'ון פאהי (אנ'), החל את הקריירה המוזיקלית שלו ביצירת מוזיקת לו-פיי ביתית, תוך שיתוף פעולה תדיר עם אדם גרנדוסיל בפילדלפיה שבפנסילבניה. בהמשך ייסד הדו להקת אינדי רוק בשם "The War on Drugs". וייל עזב את הלהקה ב-2008, עם צאת אלבום הסטודיו הראשון, Wagonwheel Blues.
וייל התרכז בקריירת הסולו שלו והוציא שני אלבומים, Constant Hitmaker ‏(2008) ו-God Is Saying This to You... ‏(2009), לפני שחתם בחברת הקלטות במאי 2009, והוציא את האלבום Childish Prodigy עוד באותה השנה. בשנת 2011, שחרר וייל את אלבום הסטודיו הרביעי שלו, Smoke Ring for My Halo, שהגדיל משמעותית את חשיפתו וקיבל שבחים ממספר הוצאות מוזיקליות.
ב-2013 הוציא וייל את אלבום הסטודיו החמישי שלו, Wakin on a Pretty Daze, שקיבל ביקורות חיוביות רבות.
ביוגרפיה > תחילת דרכו (1994-1997)

בגיל 14, קיבל וייל בנג'ו מאביו. וייל העיר "סוג של העדפתי שזו תהיה גיטרה. אז אני סוג של ניגנתי בזה כאילו זו גיטרה בכל מקרה. התעניינתי מאוד (באותה תקופה) בכתיבת לחנים פשוטים, ובהקלטות. די ידעתי שאני הולך לעשות מוזיקה באותה תקופה". וייל החל בכתיבת שירים תוך שימוש בבנג'ו, ותיאר את השיר הראשון שכתב כ"שיר בדיחה. זו הייתה מוזיקה טובה; ידעתי את כל האקורדים, אבל אז הייתי מצטט מתוך סרטים מצוירים בתור מילות השיר. ראיתי את הסרט המצויר הזה של סופרמן ולקס לות'ר... זה היה סרט מצויר ממש טיפשי, אבל זה היה השיר שלי, 'You Made All My Hair Fall Out'".
שלוש שנים מאוחר יותר, וייל הקליט לראשונה במתכונת "ייצור המוני", בגיל 17. הוא הושפע מלהקות ואמנים כמו פייבמנט ובק ומחברת התקליטים Drag City. בעודו עובד על ההקלטות הביתיות שלו, עבד קורט כנהג מלגזה בין השנים 2000 ל-2002.
ביוגרפיה > The War on Drugs ו-Constant Hitmaker ‏(2003-2008)

ב-2003, לאחר שהות בת שנתיים בבוסטון, חזר וייל לעיר מגוריו הקודמת בפילדלפיה והחל בשיתוף פעולה עם המוזיקאי וכותב השירים אדם גרנדוסיל. בשנת 2005 ייסד הצמד את להקת האינדי-רוק The War on Drugs. על יחסיו עם גרנדוסיל אמר וויל: "בעיקרון אנחנו חברים טובים. הוא גיבה אותי בלהקה שלי, אז חשבתי שאני אחזיר טובה". כשהוא התחיל לעבוד על המוזיקה שלו, וויל וגרנדוסיל הוציאו את אלבום הבכורה שלהם, Wagonwheel Blues, בשנת 2008 ויצאו לסיבוב הופעות כדי לקדמו.
באותה תקופה, שוחרר אלבום הסטודיו הראשון של וויל, Constant Hitmaker, וכתוצאה החליט וויל לעזוב את הלהקה ולהתרכז בקידום קריירת הסולו שלו. למרות עזיבתו של וויל, נשאר גרנדוסיל חבר בלהקת הגיבוי שלו, The Violators. גרנדוסיל הגיב על כך: "מעולם לא הייתה, למרות ההנחות של עיתונאים עצלנים, כל סוג של מריבה או כעס".
ביוגרפיה > God Is Saying This to You... ו-Childish Prodigy ‏(2009-2010)

באפריל 2009 יצא אלבומו השני של וויל "God Is Saying This to You...". האלבום הוא אוסף מהקלטותיו הביתיות של וויל וכולל הקלטות ישנות עוד מ-2003. בעת יציאת האלבום, וויל כבר הקליט אלבום סטודיו נוסף, Childish Prodigy, אותו הגדיר וויל כ"ללא ספק פחות מוזיקת לו-פיי" מאשר אלבומיו הקודמים. לאחר שיווק ההקלטה לכמה חברות תקליטים שונות, וויל חתם ב-Matador Records במאי 2009.
Childish Prodigy, שכלל הקלטות של וויל עם להקת הליווי The Violators, שוחרר ב-6 באוקטובר 2009 והגדיל משמעותית את כמות האנשים שהתוודעו למוזיקה של וויל. הוא שובץ כמופע פתיחה עבור הלהקות דינוזאור ג'וניור ו-Fucked Up, וכן עבור תרסטון מור.
ביוגרפיה > Smoke Ring for My Halo‏ (2011-2012)

וייל הוציא את אלבומו הרביעי, Smoke Ring for My Halo, בשנת 2011 וקיבל ביקורות חיוביות. האלבום הגיע לשיאו בדירוג למקום 154 ברשימת Billboard 200 (הכוללת את 200 האלבומים הנמכרים ביותר בארצות הברית בדירוג המגזין Billboard) ודורג גבוה בהרבה רשימות סוף-שנה. מאוחר יותר באותה שנה הוציא וויל מיני אלבום בשם "So Outta Reach" והופיע באלבום הסטודיו השני של להקת The War on Drugs‏, Slave Ambient. זמן קצר לאחר שחרור Smoke Ring for My Halo, גיטריסט הליווי של להקת The Violators, אדם גרנדוסיל, עזב את הלהקה כדי להתרכז ב-The War on Drugs בלבד.
ביוגרפיה > Wakin on a Pretty Daze ‏(2013)

האלבום Wakin on a Pretty Daze יצא ב-9 באפריל 2013 וקיבל ביקורות חיוביות. ללהקת הליווי הצטרף המתופף וינס נודו (מלהקת Priestess) לאחר שהופיע בשני שירים מהאלבום. סטיב גאן הצטרף גם הוא ללהקת הליווי כ"Violator-עוזר" במהלך סיבובי ההופעות במאי 2013.
קורט וייל תכנן להופיע בישראל, במועדון הבארבי, ב-12 באוגוסט 2014, אך ההופעה בוטלה עקב המצב הביטחוני לאחר מבצע צוק איתן.
להקת ליווי

להקת הליווי של וייל, The Violators, מלווה אותו הן במהלך הופעותיו והן במהלך הקלטותיו בסטודיו. הלהקה מורכבת מהבאים:
ג'ס טרבוויץ' - גיטרות, גיטרת בס, סקסופון ‏(2006 עד היום)
רוב לאקסו - גיטרות, גיטרת בס, קלידים, מגוון כלים ‏(2011 עד היום)
וינס נודו - תופים, הקשה ‏(2013 עד היום)
להקת ליווי > חברים לשעבר בלהקה

סטיב גאן - גיטרות ‏(מאי 2013)
אדם גרנדוסיל - גיטרות, מגוון כלים ‏(2003 עד 2011)
מייק זאנגי - תופים, הקשה ‏(2007 עד 2012)
דן באוור - תופים, הקשה ‏(2003 עד 2006)
מייקל ג'והנסון - תופים
רוברט רובינסון - הקשה, גיטרה, אפקטים
ג'יי גאנאס - גיטרת בס ‏(2003)
חיים אישיים

וייל חי בפנסילבניה עם אשתו ושתי בנותיו.
במהלך קמפיין הבחירות של שנת 2020 וייל הביע בפומבי את תמיכתו במועמד המפלגה הדמוקרטית ג'ו ביידן.
דיסקוגרפיה > להקת The War on Drugs

אלבומים
Wagonwheel Blues ‏(2008)
Slave Ambient ‏(2011)
מיני אלבומים (EPs)
Demo EP ‏(2005)
Barrel of Batteries ‏(2007)
דיסקוגרפיה > קריירת סולו

אלבומים
Constant Hitmaker ‏(2008)
God Is Saying This to You... ‏(2009)
Childish Prodigy ‏(2009)
Smoke Ring for My Halo ‏(2011)
Wakin on a Pretty Daze ‏ (2013)
Believe I'm Goin' Down... (2015)
Bottle It In (2018)
מיני אלבומים (EPs)
Fall Demons ‏(2009)
The Hunchback EP ‏(2009)
Square Shells ‏(2010)
So Outta Reach ‏(2011)
סינגלים
"Freeway" ‏(2008)
"He's Alright" ‏(2009)
"In My Time" ‏(2010)
"Never Run Away" ‏(2013)
הערות שוליים

↑  קורט וייל ביטל את ההופעה בישראל, באתר ynet, 7 באוגוסט 2014.
| --- | --- |
בקרת זהויות :  NLI: 987007403217105171  BIBSYS: 1512647516239  BnF: cb165209671 (data)  GND: 1222134586  ISNI: 0000 0000 7167 5436  LCCN: no2009160627  MusicBrainz: e07a111e-4e8a-4651-a849-01ac60551ab2  NKC: xx0238705  RERO: 02-A024180416  SUDOC: 158361350  VIAF: 101495278   WorldCat (עם VIAF): 101495278
קרחון באלאנסטרה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 אורך:  12 ק"מ 
 רוחב:  4 ק"מ 
 קואורדינטות:  64°19′30″S 62°18′20″W﻿ / ﻿64.325°S 62.30555556°W﻿ / -64.325; -62.30555556
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון באלאנסטרה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון באלאנסטרה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון באלאנסטרה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון באלאנסטרה
 
קרחון באלאנסטרה (באנגלית: Balanstra Glacier; בבולגרית:  ледник Баланстра) הוא קרחון רחב באי בראבנט  בארכיפלג פאלמר, שבאנטארקטיקה.
הקרחון ממוקם צפונית מזרחית לקרחון היפוקרטס, ודרומית מערבית לקרחון מקנזי.
הקרחון מנקז את המורדות הדרום-מזרחיים של הרי סטריבוג, זורם לכיוון מזרח - דרום-מזרח ונשפך אל מעבר פמפה דרומית לנקודת מומינו, וצפונית לנקודת פינל.
אורכו של הקרחון 12 קילומטרים ורוחבו 4 קילומטרים.
היסטוריה > גילוי ומיפוי הקרחון

הקרחון מופה לראשונה על ידי סוקרים בריטיים בשנת 1980, ובשנית בשנת 2008.
היסטוריה > מקור השם

הקרחון נקרא על שם המוצב הרומי העתיק בבאלאנסטרה במערב בולגריה.
לקריאה נוספת

הגאזט האנטארקטי הבולגרי (בבולגרית)
רוברטו אבונדנסיירי

רוברטו קרלוס אבונדנסיירי (בספרדית: Roberto Carlos Abbondanzieri; נולד ב-19 באוגוסט 1972 בבוקט, פרובינציית סנטה פה, ארגנטינה) הוא כדורגלן עבר ארגנטינאי ששיחק בעמדת השוער באינטרנסיונל ובנבחרת ארגנטינה. הוא מכונה "פאטו" (Pato) - הברווז.
קריירת המועדונים

אבונדנסיירי החל את הקריירה שלו בקבוצת רוסאריו סנטרל ושימש כשוער הראשון של הקבוצה במשך שנתיים. לאחר מכן הוא נרכש על ידי בוקה ג'וניורס ושימש במשך שנים כשוער השני של הקבוצה. רק לאחר פציעתו של השוער הראשון של הקבוצה, הקלומביאני אוסקר קורדובה, במהלך האפרטורה 1999 הפך אבונדנסיירי לשוער הבכיר של בוקה אך לרוע מזלו הוא נפצע גם כן. אבונדנסיירי נאלץ לחכות 3 שנים נוספות בטרם קיבל הזדמנות נוספת להפוך לשוער הבכיר של הקבוצה לאחר שקורדובה נמכר לפרוג'יה האיטלקית.
יחד עם בוקה זכה אבונדנסיירי ב-6 אליפויות, 3 גביעי ליברטדורס ובשני גביעים ביניבשתיים. הוא נודע בזכות יכולתו להדוף כדורי עונשין מ-11 מ' והיה האחראי להפעלתה ולזכייתה של בוקה בליברטדורס.
בקיץ 2006 חתם אבונדנסיירי על חוזה בקבוצת חטאפה הספרדית, הוא סיים את העונה (שיחק 36 משחקי ליגה) עם מספר הספיגות הנמוך ביותר מבין שוערי הליגה וזכה בפרס ריקרדו זאמורה - הפרס שמוענק לשוער המצטיין.
יחד איתו משחק בקבוצה גם אוסקר אוסטארי שנחשב ליורשו בנבחרת ארגנטינה.
נבחרת לאומית

אבונדנסיירי ערך את הופעת הבכורה שלו במדי הנבחרת ביוני 2004 בגיל 32 ומאז נחשב לשוער הבכיר של ארגנטינה. הוא היה בסגל הנבחרת לקופה אמריקה ב-2004 ובמונדיאל 2006 שנערך בגרמניה. אבונדנסיירי היה מהמצטיינים של ארגנטינה במונדיאל. הוא נפצע במהלך משחק רבע הגמר מול גרמניה ונאלץ לנטוש את המגרש.
עד הופעתו במונדיאל 2006 ספג אבונדנסיירי ביקורת על כך שאינו מציג יכולת טובה בנבחרת ובכך שהיה אשם במספר שערים שספגה הנבחרת. ביקורת זו התחלפה במחמאות לאור הופעתו במשחקים בהם הצטיין.
תארים

ליגת העל הארגנטינאית:
אפרטורה: 1998, 2000, 2003, 2005
קלאוסורה 1999, 2006
גביע ליברטדורס: 2000, 2001, 2003
הגביע הביניבשתי: 2000, 2003
גביע סודאמריקנה: 2004, 2005
רקופה סודאמריקנה: 2005
רבייה אל-זוויגית

רבייה אל-זוויגית או אל-מינית היא תהליך ביולוגי שבו יצור יוצר העתק של עצמו הדומה לו מבחינה גנטית, למעט מקרים בהן נוצרת מוטציה, מבלי שיהיה מעורב בתהליך חומר תורשתי מיצור אחר. בתהליך הרבייה האל-זוויגית מתפתחים הצאצאים מתאים של פרט אחד, והם זהים בתכונותיהם התורשתיות לפרט שממנו נוצרו. הרבייה מבוססת על חלוקה של תאים.
מבחינה אבולוציונית, רבייה אל-זוויגית הייתה קיימת לפני שהתקיימה רבייה זוויגית ומרבית היצורים החד-תאיים עדיין משתמשים בה. ביצורים רב-תאיים פשוטים, כמו תולעים נימיות, יש אפשרות לרבייה זוויגית רק בעיתות עקה והרבייה היא אל-זוויגית במרבית הדורות. בין היצורים הרב-תאיים המורכבים, רבייה אל-זוויגית קיימת בעיקר בצמחים, אך גם במינים אחדים של בעלי חיים, כמו הידרה. ביצורים אלה מתקיימת לרוב גם רבייה זווגית.
פליגה

אופן הרבייה האל-זוויגית של יצורים פרוקריוטיים, קרי יצורים חד-תאיים חסרי גרעין. הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. היא מסתיימת בחלוקת הציטופלזמה. רבייה באמצעות פליגה מאפשרת גידול אוכלוסין בקצב מעריכי. חיידקי קולי למשל מתחלקים בכל כעשרים דקות בסביבת מחיה מיטבית. באופן דומה, תאים איקריוטיים סומטיים ובכללם מרבית תאי גוף האדם מתרבים על ידי מיטוזה. עבור יצורים רב-תאיים כגון האדם, אופן רבייה תאית זה אינו מהווה אופן רבייה פיזיולוגית, קרי העמדת צאצאים של היצור השלם.
הנצה

בשיטת ההנצה מתרבים בעלי החיים הנבוביים (הם יכולים להתרבות אף ברבייה זוויגית). בשיטה זו צומח מעין ניצן על אותו נבוב וכשהוא מוכן לכך, הוא ניתק מ"אימו" והופך עצמאי (כבהידרה), או שמתפתחת מושבה (כבאלמוגים).
רבייה וגטטיבית

רבייה אל זוויגית הנעשית בצמחים, לעיתים קרובות כחלק משיטות השבחה חקלאית, על ידי ייחורים, שלוחות, הברכה וחוטרים.
קיימות דרכים שונות של רבייה אל-זוויגית בצמחים: התמר מצמיח מהגזע חוטרים בעלי מטען גנטי זהה לעץ האם, והם גדלים לדקלי תמר חדשים, הבננה מצמיחה נצרים, שיכולים להתפתח לצמחים חדשים, על צמח של תפוח אדמה מתפתחות פקעות המשמשות לריבוי, השום מצמיח בצלצלים, וכל אחד מהם יכול להתפתח לצמח שום, בצמחים רבים, כמו גפן ותאנה, אפשר להשריש קטע של ענף, קטע הנקרא ייחור, ולקבל צמח חדש. דרך נוספת היא הנצה, כלומר הופעת ניצן שיכול להינתק מהצמח ולהתפתח לצמח עצמאי.
רביית בתולים

רביית בתולים היא התפתחות של ביצית לצאצא ללא הפריה חיצונית. ישנו דמיון בצורת ההתפתחות של יצורים המתרבים ברביית בתולים ליצורים המתרבים ברבייה מינית. בשני הסוגים הביצית נוצרת בשחלות, זו גם הסיבה שמטבע הדברים רביית בתולים אפשרית רק אצל נקבות.
רבאצ'יזאוריים

| רבאצ'יזאוריים |
| --- | --- |
 Demandasaurus
תקופה
יורה עליון-קרטיקון עליון 150–93 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: רבאצ'יזאוריים
שם מדעי
 Rebbachisauridae ‏בונפרטה, 1997

שלד של Limaysaurus
רבאצ'יזאוריים (שם מדעי: Rebbachisauridae) היא משפחה של דינוזאורים ארוכי צוואר שהיו קרובים לדיפלודוקיים ולדיקראוזאוריים. הם חיו באפריקה, אירופה ואמריקה הדרומית בסוף היורה והקרטיקון.
מאפיינים

דינוזאורים אלה היו בעלי לסתות רחבות ושיניים שטוחות שנמצאו בקדמת הפה ומבנם דמה לשואב אבק. הם השתמשו בשיניהם כדי לתלוש וללעוס עלים והיו מצוידים בסוללות שיניים בדומה להדרוזאוריים. הם היו קטנים יותר מהדיפלודוקיים והיו חסרים כמה חוליות בצווארם, כך שהם רעו בגובה נמוך יותר. למרות זאת גופם הזכיר מראה של דיפלודוקים.
דינוזאורים אלו חיו מסוף היורה עד לסוף הקרטיקון והם היו מאחרוני הזאורופודים לצד הטיטאנוזאורים הענקיים.
מיון

סוג Amazonsaurus
סוג Comahuesaurus
סוג דזהרטיטניס (Dzharatitanis)
סוג היסטריזאורוס (Histriasaurus)
סוג Lavocatisaurus
סוג מאראפוניזאורוס (Maraapunisaurus)
סוג Nopcsaspondylus
סוג Xenoposeidon
סוג זפלזאורוס (Zapalasaurus)
תת-משפחה Limaysaurinae
סוג Cathartesaura
סוג Katepensaurus
סוג Limaysaurus
סוג Rayososaurus
תת-משפחה Rebbachisaurinae
סוג Demandasaurus
סוג Katepensaurus
סוג ניז'רזאורוס (Nigersaurus)
סוג רבאצ'יזאורוס (Rebbachisaurus)
סוג Tataouinea
רבאליה

מִשְׁפַּחַת רַבַלְיָה הייתה משפחה של מלווים יהודים מז'ירונה מהמחצית השנייה של המאה ה-13. שם המשפחה מאוית לחלופין בשפות המקור כ-Ravaya‏, Ravalia‏, Ravaylla‏, Abravalia או Ravalla.
בני המשפחה הלוו כספים רבים לחיימה הראשון, מלך אראגון וליורש העצר והמלך לעתיד פדרו השלישי. יוסף רבאליה (Jucef Ravaya) היה איש הכספים והיועץ של פדרו, ואחיו משה (´Mosse) היה במעמד דומה כמפקח על החשבונות בקטלוניה. בסוף 1276 היה יוסף חלק מהמנהלת המרכזית של הממלכה ומשה עבד כנציב מחוז (baile). כשפדרו השלישי דיכא את מרד האצילים של קטלוניה ב-1280 ריכזו שני האחים את הנהלת הכספים והמיסים של הממלכה. באותה שנה הם יזמו הוצאה להורג של מלשין יהודי מברצלונה לאחר שהרשב"א פסק שהאיש הוא בן מוות. יוסף היה מעורב במשא ומתן לנישואין של חיימה השני, מלך מיורקה (אנ'), והצטרף ב-1282 לפדרו השלישי במסע המלחמה בסיציליה לתמיכה במרד המכונה ערבית סיציליאנית, ומת שם. נכסיו בוולנסיה הוחרמו. אחיו משה מילא את מקומו כאחראי על ניהול אראגון, קטלוניה וולנסיה, אם כי ב-1283, צומצמה אחריותו לקטלוניה בלבד. עם זאת, הוא היה לתקופה קצרה נציב המחוז (baile) של ולנסיה.
המקורות מזכירים עוד בן משפחת רבאליה, אסטרוק רבאליה (Astruc Ravaya או Astrug Ravaya) מונה על יד פדרו השלישי, מלך אראגון לנציב (baile) של ז'ירונה בשנים 1276 עד 1281. מקורות אלו טוענים כי היה אביהם של יוסף ומשה, ושמונה לנציב במקום בנו יוסף. נורמן רות סובר שמדובר בבן משפחה אחר. בני משפחה נוספים מוזכרים במאה ה-14 בהקשר לבתים בבעלותם ברובע היהודי של ז'ירונה, אברהם רבאליה (Abraham Ravaia) ויצחק רבאליה (Issac Ravaia).
ביאורים

↑  מקור השם אסטרוק הוא מפרובנסלית ופירושו "שמח" או "בר מזל", והוא שם שיהודים נטלו על עצמם בימי הביניים.
הערות שוליים

1 2 3  Ravaya, Jewish Virtual Library
1 2  Jucef, son of Baruc Abrabalia. 1324, Stones with a name: the gravestone collection
1 2 3  Robert Ignatius Burns, Medieval Colonialism: Postcrusade Exploitation of Islamic Valencia, Princeton University Press, 2015' ISBN 9781400867592
1 2 3 4 5  הערך רַבַ(א)לְיָה באנציקלופדיה העברית, כרך ל', עמוד 438
1 2 3 4 5 6  Norman Roth, RAVAYA FAMILY
↑  Valencia
↑  Origine et popularité du nom ASTRUC
↑  Nahmanides Institute for Jewish Studies, Patronat Call de Girona
קרסון רולנד

| --- | --- |
אין תמונה חופשית
 לידה:  3 בנובמבר 1997 (בן 26) בוקה רטון, ארצות הברית 
 מדינה:  ארצות הברית 
 תקופת הפעילות:  מ-2015
 מספר צאצאים:  1
 https://www.carsonrowland.com/
 פרופיל ב-IMDb
 
קרסון רולנד (באנגלית: Carson Rowland; נולד ב-3 בנובמבר 1997) הוא שחקן וזמר אמריקאי. הוא מוכר מתפקידיו בתור רול בסדרת הנעורים של ניקלודיאון, "אני פרנקי" (2017–2018), בתור טיילר טאוסנד בסדרה של נטפליקס, "מגנוליות מופלאות" (2020–2023) ובתור צ'יפ בסדרה מבית Max, "שקרניות קטנות: החטא הקדמון" (2022–2024).
ביוגרפיה

רולנד נולד ב-3 בנובמבר 1997 בבוקה רטון (אנ'), פלורידה. יש לו שלושה אחים, קונור, קרולין וקתרין.
קריירה > משחק

תפקידו הראשון של רולנד היה בשנת 2015 בסדרת הרשת "Tweet: The Series".
בשנים 2017–2018 שיחק בתפקיד ראשי בשתי עונותיה של סדרת הטלוויזיה מבית ניקלודיאון, "אני פרנקי".
בשנת 2018 שיחק בתפקיד ראשי בסרט הקולנוע "Trico Tri Happy Halloween" שהוצג בבכורה בתי הקולנוע בספטמבר 2018.
בשנת 2019 שיחק בתפקיד ראשי של ביילי בסרט המותחן "Dream Killer". באותה שנה שיחק לצד טאנר ביוקנן בסרט המתח "Cruel Fixation" ושיחק בסרט הקומדיה לכל המשפחה "Santa in Training".
בשנת 2020 שיחק בארבעה פרקים של הסדרה "American Housewifeת". באותה שנה החל לגלם את דמותו של טיילר טאוסנד בסדרת הדרמה הרומנטית "מגנוליות מופלאות" מבית נטפליקס, בתור תלמיד בתיכון ושחקן בקבוצת הבייסבול ובנם של ג'ואנה גרסיה וכריס קליין.
בשנת 2022 החל לגלם את צ'יפ לאנגסברי בסדרת הטלוויזיה "שקרניות קטנות: החטא הקדמון", המהווה אתחול מחודש לסדרה "שקרניות קטנות" והופצה על ידי "HBO Max".
קריירה > מוזיקה

בשנת 2020 הוציא רולנד את הסינגלים Miss Hollywood Wanabbe" ,"leave me alone" ו-"Disappear", שיתוף פעולה במספר סינגלים עם המוזיקאי טיילור קסטרו, בלייבל PMA Records. רולנד וקסטרו כתבו יחד את השירים מאז שנפגשו לראשונה על סט הצילומים של סרט הקולנוע "Dream Killer".
חיים אישיים

ב-16 באוקטובר 2021, לאחר זוגיות של שנתיים, רולנד התחתן עם מאריס קני. ב-10 בנובמבר 2023, נולדה בתם, עדן סטון רולנד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Trico Tri Happy Halloween | כריס |  |
| 2019 | Dream Killer | ביילי |  |
| 2019 | Cruel Fixation | ברנט קילבי |  |
| 2019 | Santa in Training | סליפי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | Tweet: The Series | ריילי סטארג'ס | סדרת רשת; 5 פרקים |
| 2017–2018 | אני פרנקי | קול רייס | תפקיד ראשי (2 עונות); 42 פרקים |
| 2020 | American Housewife | וויל הנסן | 4 פרקים |
| 2020–2023 | מגנוליות מופלאות | טיילר "טיי" טאוסנד | תפקיד ראשי (3 עונות); 30 פרקים |
| 2022–2024 | שקרניות קטנות: החטא הקדמון | צ'יפ לאנגסברי | 13 פרקים |
הערות שוליים

↑  CBS Miami, South Florida Film Industry Gets Boost With Nickelodeon’s ‘I Am Frankie’, CBS Miami, ‏6 בפברואר 2017
1 2  Elena Nikas, Sweet Magnolias Season 2 Cast & Characters: Who's Back and Who's New?, Collider, ‏4 בינואר 2022
1 2  Actor/Singer Carson Rowland Says Goodbye to Summer in New Single "Disappear ft. Taylor Castro" Out Today, ‏3 באוגוסט 2020
↑  Trico Tri: Happy Halloween a Spanglish Halloween comedy laughing into theaters Friday, September 28th, 2018, ‏4 באוגוסט 2018
1 2  Lokesh Bhardwaj, Carson Rowland: Who Has The Actor Dated In The Past? What Is His Relationship Status?, Gizmo Story, ‏4 בינואר 2022
↑  Jelena Aska, Here's Where You Know 'He's All That' Star Tanner Buchanan From, TheThings, ‏4 באוגוסט 2021
↑  Sweet Magnolias’ Ty Townsend, Annie Sullivan: Relationship Timeline, Us Weekly, ‏3 בינואר 2022
↑  Alexandra Del Rosario, Deadline, Deadline, ‏3 באוגוסט 2021
↑  INTERVIEW: Carson Rowland talks latest single 'Leave My Lonely Alone', CelebMix, ‏במאי 2020
↑   Carson Rowland - Miss Hollywood Wannabe (Performance Visualizer), סרטון בערוץ "Carson Rowland", באתר יוטיוב (אורך: 0:06)
↑  'Sweet Magnolias' returns for season 2: Get to know the cast of the Netflix show, Wonderwall.com, ‏6 בינואר 2022
קצפת ודובדבנים

| --- | --- |

קצפת ודובדבנים
 בימוי:  גור בנטביץ'
 הופק בידי:  גור בנטביץ'  רונן שגיא  שלמה קרמר
 תסריט:  גור בנטביץ'
 עריכה:  מאיה קניג  סשה פרנקלין
 שחקנים ראשיים:  גור בנטביץ' מאיה קניג
 מוזיקה:  אסא רביב, ניר מטרסו, תום דרום
 צילום:  גיא רז
 מדינה:  ישראל ישראל
 חברת הפקה:  גורומאיה הפקות
 הקרנת בכורה:  ישראל 27 ביולי 2019 פסטיבל הקולנוע ירושלים ישראל 17 בספטמבר 2019
 משך הקרנה:  92 דקות
 שפת הסרט:  עברית, אנגלית
 סוגה:  קומדיה, פנטזיה, אוטוביוגרפיה
 דף הסרט ב־IMDb
קצפת ודובדבנים (באנגלית: Peaches and Cream) הוא סרט קומי-אוטוביוגרפי-עצמאי ישראלי משנת 2019 שבוים ונכתב על ידי גור בנטביץ', שגם הפיק אותו ביחד עם רונן שגיא ושלמה קרמר. בנטביץ' משחק בתפקיד הראשי לצד אשתו, הבמאית והשחקנית מאיה קניג, שגם ערכה את הסרט ביחד עם סשה פרנקלין. הסרט הוקרן בבכורה ארצית בפסטיבל הקולנוע ירושלים במסגרת התחרות לקולנוע ישראלי עלילתי.
עלילה

צורי שוסטק (גור בנטביץ') הוא במאי קולנוע חסר מנוח שכל הפחדים שלו מכישלון, מוות וחוסר שליטה מתנקזים לליל הקרנת הבכורה של סרטו החדש. העלילה מתרחשת בלילה מופרע ובלתי נשכח אחד, במהלכו שוסטק מתוודע לחבורת ליצים חיננית.